{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o izmjeni Pravilnika o utvrđivanju naknada za šumu i šumsko zemljište"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"TEA DABIĆ FLEGO","PRAVILNIK O IZMJENI PRAVILNIKA O UTVRĐIVANU NAKNADA ZA ŠUMU I ŠUMSKO ZEMLJIŠTE","U ime Obnovljivih izvora energije Hrvatske - GIU (dalje: OIEH), predlažemo izmjene i dopune članak 9. stavka 3. koji uređuje naknadu za panjače, šikare, makije i garige na način da se stavak 3. izmijeni na sljedeći način: \n\n(3) Za šikare, šibljake, makije i garige naknada (E) utvrđuje se kao za degradirane panjače prema čl. 9. st. 2), a dobiveni iznos umanjuje se za 85 %.\n\nObrazloženje:\nU postupku osnivanja prava služnosti ili građenja na šumi i šumskom zemljištu u vlasništvu Republike Hrvatske, naknada za šumu (dalje „Naknada“) predstavlja preveliki teret pravnim i fizičkim osobama za realiziranje osnivanja prava služnosti ili građenja, odnosno osnivanja tereta na zemljišnim česticama sve kako bi se mogli realizirati investicijski projekti. U velikom broju slučajeva iznosi Naknade višestruko premašuju prihvatljiva opterećenja opravdanog kapitalnog troška (CAPEX), što kao rezultat ima odustajanje od investicijskog projekta. Kako bi se omogućilo pravnim i fizičkim osobama te jedinicama lokalne i područne/regionalne samouprave, da uz manju Naknadu, realiziraju svoje investicijske projekte te kako bi se dodatno potaklo i osnažilo poduzetništvo, predlažemo da se Naknada za grupu sastojina šikare, šibljaci, makije i garizi iz st. 3. čl. 9. Pravilnika o utvrđivanju naknada za šumu i šumsko zemljište (NN 12/2020) umanji u odnosu na degradirane panjače prema čl. 9. st. 2. Pravilnika za 85 %, odnosno uveća umanjenje s postojećih 65 %.\n\nNavedena grupa sastojina predstavlja uzgojni oblik degradirane sastojine odnosno one najnekavlitetnije šume, a gubici izuzećem iz proizvodnje drvne zalihe te gubitci općekorisnih funkcija koji nastaju njihovom prenamjenom u pravilu su značajno manji od gubitaka prenamjenom ostalih grupa sastojina.","Nije prihvaćen","Odredbom članaka 9. stavaka 3. važećeg Pravilnika o utvrđivanju naknada za šumu i šumsko zemljište utvrđeno je umanjenje naknada za šikare, šibljake, makije i garige za 65 %.\nSmatramo kako predmetno umanjuje predstavlja dostatno smanjenje troška prilikom realizacije investicijskih projekata. Napominjemo, iako s gospodarske strane gledišta predmetne degradirane sastojine ne predstavljaju visokovrijedan izvor drvnih sortimenata, imajući u vidu općekorisne funkcije šuma, deforestaciju i prisutne klimatska promjene, predmetne sastojine su vrlo važne u ekološkom smislu."]
[2,"TEA DABIĆ FLEGO","PRAVILNIK O IZMJENI PRAVILNIKA O UTVRĐIVANU NAKNADA ZA ŠUMU I ŠUMSKO ZEMLJIŠTE,\nČlanak 1.","U ime Obnovljivih izvora energije Hrvatske (OIEH) predlažemo da se u članka 13. iza stavka 5. doda novi stavak 6., koji glasi:\n\n(6) Iznimno od stavka 1. ovoga članka, naknada za šumsko zemljište za osnivanje prava služnosti za zahvate proizvodnih postrojenja obnovljivih izvora energije, obračunava se po formuli:\n\nN=T*P*(n/200)\n\ngdje su:\nN – naknada za šumsko zemljište\nT – tržišna vrijednost šumskog zemljišta\nP – površina služnosti\nn – broj godina na koje se osniva pravo služnosti.\n\nTakođer, OIEH predlaže da postojeći stavak 6. koji postaje stavak 7. izmijeni na način:\n\n(7) Naknada za šumsko zemljište obračunata sukladno stavcima 1., 2. i 6. ovoga članka, izračunava se na način da se utvrđeni iznos umanji za 50 %.\n\nObrazloženje:\nU postupku osnivanja prava služnosti ili građenja na šumi i šumskom zemljištu u vlasništvu Republike Hrvatske, Naknada za šumu (dalje „Naknada“) predstavlja preveliki teret pravnim i fizičkim osobama za realiziranje osnivanja prava služnosti ili građenja, odnosno osnivanja tereta na zemljišnim česticama sve kako bi se mogli realizirati investicijski projekti. U velikom broju slučajeva iznosi Naknade višestruko premašuju prihvatljiva opterećenja opravdanog kapitalnog troška (CAPEX), što kao rezultat ima odustajanje od investicijskog projekta. Kako bi se omogućilo pravnim i fizičkim osobama te jedinicama lokalne i područne/regionalne samouprave, da uz manju Naknadu, realiziraju svoje investicijske projekte te kako bi se dodatno potaklo i osnažilo poduzetništvo, predlažemo umanjenje naknade za šumsko zemljište u svrhu osnivanja prava služnosti za OIE projekte.\n\nNaime, treba istaknuti da su OIE elektrane u Hrvatskoj već u obvezi sudjelovati u značajnim novčanim davanjima u korist države i JLS. Od plaćanja izdavanja energetskog odobrenja, naknade za korištenje zemljišta JLS, godišnjoj fiksnoj naknadi JLS, uključujući i naknade za osnivanje prava služnosti ili građanja na šumi ili šumskom zemljištu odnosno osnivanje prava služnosti ili građenja na poljoprivrednom zemljištu u vlasništvu Republike Hrvatske. Stoga, OIEH predlaže da se navedeni iznosi umanje kako bi se dodatno potaknula investicijska klima u Hrvatskoj.","Nije prihvaćen","Predmetnim odredbama važećeg Pravilnika propisan je način izračuna naknade za šumsko zemljište za osnivanje prava služnost te smatramo kako u ovom trenutku ne postoji ekonomska opravdanost za smanjenje predmetne naknade. Imajući u vidu važnost proizvodnih postrojenja obnovljivih izvora energije, ostavljamo otvorenu mogućnost promjene načina izračuna naknade za šumsko zemljište za osnivanje prava služnosti za zahvate proizvodnih postrojenja obnovljivih izvora energije"]